**XV. Čárda túra**

Cykloturistický klub Slobodní pútnici usporiada vytrvalostnú cyklotúru za spoznaním krás Komárna a jeho okolia. Súťažiaci si môžu vybrať z trati: City 10, Classic 40, MTB 55, Road 80, Extrem 110.

Čárda túra je jednodňové športové podujatie. Prihlásiť a zaregistrovať sa dá na mieste alebo cez webovú stránku. Pri štarte obdržia všetci súťažiaci registračný zošit, do ktorého sa zaznačí presný čas štartu. Štart je individuálny medzi 7:05 a 9:30 každých 5 minút. Každého čas sa zmeria zvlášť. V registračnom zošite sú okrem mapy tratí, aj názvy a adresy kontrolných stanovíšť, ktoré predstavujú pohostinstvá, čárdy a občerstvovacie stanice. Zúčastnený musí nájsť všetky kontrolné stanovištia a vypýtať si na ňom kontrolnú pečiatku. Zúčastnený, ktorý nebude mať všetky kontrolné pečiatky, bude zo súťaže vyradený. Vyhodnotenie sa uskutoční podľa dosiahnutých časov. Pri zhode časov rozhoduje vek zúčastneného – vo vekovej kategórii junior mladší vek a pri dospelých a seniorov starší vek.

**Miesto konania:** Slovensko, Komárno
**Štart/Cieľ:** Lodná ulica (dvor detskej škôlky)
GPS súradnice: [47°45'49.9"N 18°08'07.4"E](https://maps.google.hu/maps?q=47.763864,18.135391&hl=no&num=1&t=h&z=19)
**Dátum túry:** 22. apríl2017 (sobota)
**Organizátor:** Cykloturistický klub Slobodní pútnici
**Hlavný usporiadateľ:** Zoltán Bujna
**Informácie:** [www.csardatura.sk](http://www.csardatura.sk),info@csardatura.sk, mobil: 0908 133 364

**Informácia o tratiach**

**City 10** – na rôznych miestach mesta treba hľadať body kde na zúčastnených čakajú úlohy. Poradie vyhľadávania týchto bodov je ľubovoľné. Úlohy budú zverejnené v deň štartu. Na trati nie je časomer ani vyhodnotenie. Štartovať sa dá do 13.00 h.

**Classic 40** – je to klasický okruh vedený na asfaltovej ceste. Za mestom prvých 15 kilometrov vedie po bezpečnej cykloceste, ďalších 15 kilometrov je málo frekventovaná cesta a posledných 7 kilometrov pred mestom je na frekventovanej medzinárodnej ceste. Na trati je jedno miesto na občerstvenie.

**MTB 55** – 70 percent trate tvorí terén, preto na zdolanie je potrebný horský bicykel a lepšia fyzická kondícia. Presná trasa súťaže bude aktualizovaná týždeň pred štartom na webovej stránke. Doporučujeme trasu uložiť do GPS. Na trati budú dve občerstvovacie stanice.

**Road 80** – asfaltová cesta s menšími kopcami. Absolvovanie vyžaduje lepšiu fyzickú kondíciu. Na trati sú rovnomerne rozmiestnené dve občerstvovacie stanice.

**Extrem 110** – asfaltová cesta s menšími kopcami okorenený s jedným lesným vyvýšením. Zdolanie vyžaduje výbornú fyzickú kondíciu. Na trati sú rovnomerne rozmiestnené tri občerstvovacie stanice.

**Program**

7:00 - 9:30 Registrácia a štart Classic 40, MTB 55, Road 80, Extrem 110

7:00 - 13:00 Registrácia a štart City 10

15:30 Vyhlásenie výsledkov, tombola

**Kategórie**

City 10, Classic 40, MTB 55, Road 80, Extrem 110

1. Junior chlapci do 18-tich rokov / nar. po 22. apríla 1999
2. Junior dievčatá do 18-tich rokov / nar. po 22. apríla 1999
3. Dospelí muži medzi 18 a 60 rokov / nar. medzi 22. apríla 1999 a 23. apríla 1957
4. Dospelé ženy medzi 18 a 60 rokov / nar. medzi 22. apríla 1999 a 23. apríla 1957
5. Senior muži nad 60 rokov / nar. pred 22. apríla 1957
6. Senior ženy nad 60 rokov / nar. pred 22. apríla 1957

Na trati City 10 nebude časomer, ani vyhlásenie výsledkov. Na každej trati sa dá registrovať v skupine, ale vyhlásenie výsledkov bude individuálne. Po úspešnom absolvovaní zúčastňujúci obdržia odznak a tombolu.

**Štartovné**

Na trati City 10 je 1,50 €;

Na trati Classic 40 pre dospelých a seniorov 3 €, pre mládež 2 €;

Na trati MTB 55, Road 80 , Extrem 110 pre dospelých a seniorov 4 €, pre mládež 3 €.

Pre členov CK Slobodní pútnici sa poskytuje na štartovné 50%-ná zľava. Štartovné na trati CITY 10 zahŕňa jeden keks, na trati Classic 40 jednu občerstvovaciu stanicu, na tratiach MTB 55, Road 80 dve zastávky s občerstvením a na trati Extrem 110 tri zastávky s občerstvením.

**Prihlášky**

Na Čárda túru sa možno prihlásiť osobne na mieste štartu od 7.00 do 9.30, alebo vopred on-line na našej webovej stránke do 19. apríla. Na trať City 10 sa bude v deň konania pretekov dať registrovať do 13:00. Deti do 15 rokov musia prihlásiť ich zákonní zástupcovia.

**Všeobecné pokyny**

Vytrvalostnej cyklotúry sa môže zúčastniť každý, kto má bicykel v dobrom technickom stave. Ku štartu budú pripustení cyklisti po zaplatení štartovného a podpísaní prehlásenia o zdravotnom stave. Každý štartuje na vlastnú zodpovednosť. Za prípadné zranenia, technické problémy alebo za odcudzenie bicykla organizátor nezodpovedá! Každému účastníkovi doporučujeme použitie cyklistických rukavíc a okuliarov. Použitie cyklistickej prilby je povinné! Počas túry je zakázané použiť iný dopravný prostriedok ako bicykel. Porušenie tejto zásady vedie k diskvalifikácii. Celá akcia prebieha počas plnej dopravnej premávky, preto žiadame všetkých zúčastnených, aby pri zvýšenej opatrnosti dodržiavali dopravné predpisy, svojim správaním neohrozovali seba, ani iných účastníkov, zachovali čistotu okolia a v plnej miere dodržiavali pokyny organizátorov.

**Ceny**

Víťazi jednotlivých kategórií Classic 40, MTB 55, Road 80, Extrem 110 obdržia diplom a vecné ceny. Vecné ceny je možno prebrať len počas vyhlásenia výsledkov súťaže! Súťažiaci, ktorí úspešne ukončia trať obdržia odznak a pamätný diplom XV. ročníka Čárda Túry. Po vyhodnotení výsledkov bude losovanie hodnotných tombolových výhier – každé štartovné číslo platí ako jedna tombola. Ďalšie tomboly bude možné zakúpiť na mieste za cenu 0,20 €. Hlavnou cenou bude opäť bicykel Vedora od hlavného sponzora podujatia!

**Stravovanie**

V cieli Vám doplní úbytok energie krajec mastného chleba. Objednať guláš na meste nie je možné, len v prípade registrácie cez webovú stránku (cena: 2,80 €).

**Dúfame, že naša programová ponuka vzbudila Váš záujem
a že sa stretneme na štarte!**